Stúdíó Sýrland er staðsett í Vatnagörðum Reykjavík og hefur starfað síðan 1988 . Stúdíó A í Vatnagörðum státar af stóru Control rými tengdu stærsta upptökusal á Íslandi . Salurinn mælist L 15 xH 7 xB 12 metrar auk þriggja einangraðra upptökuklefa . Hljóðverið er með Pro Tools kerfi sem tekur við allt að 64 rásum í upptöku í einu . Líklega bjóða fá íslensk fyrirtæki upp á jafn viðamikla reynslu í tónlistarupptökum og Stúdíó Sýrland . Innan vébanda fyrirtækisins starfa hljóðmenn með áratuga starfsreynslu í faginu en reynslan , ásamt framúrskarandi tækjabúnaði og fyrsta flokks aðstöðu , gera Stúdíó Sýrland að ákjósanlegum samstarfsaðila þegar kemur að tónlistarupptökum hvort sem er í klassík , poppi , jazz eða rokktónlist . Margir helstu tónlistarmenn landsins hafa , ásamt erlendum stórstjörnum , tekið upp hjá okkur í gegnum tíðina .